Līvbērzes stacija
Šis raksts ir par apdzīvotu vietu. Par dzelzceļa staciju skatīt rakstu Līvbērze (stacija). Līvbērzes stacija (agrāk arī Lielaiskrogs) ir apdzīvota vieta Jelgavas novada Līvbērzes pagastā. Izvietojusies pagasta rietumdaļā pie autoceļa P98 2 km no pagasta centra Līvbērzes, 18 km no novada domes Jelgavā un 67 km no Rīgas. Apdzīvotā vieta izveidojusies pēc 1904. gada pie dzelzceļa līnijā Tukums II—Jelgava izbūvētās Līvbērzes stacijas. Netālu esošā Līvbērzes Svētā Jāzepa Romas katoļu baznīca ir valsts nozīmes kultūrvēstures piemineklis.